अनेक शतकांचा इतिहास असलेले ताश्कंद शहर ८व्या शतकात इस्लाम धर्माच्या प्रभावाखाली आहे. इ.स. १२१९ साली मंगोल सम्राट चंगीझ खान ह्याने ताश्कंद शहर संपूर्णपणे उध्वस्त केले. परंतु रेशीम मार्गावरील एक महत्त्वाचे व्यापारकेंद्र असल्यामुळे ताश्कंद शहर पुन्हा बांधले गेले व भरभराटीला पोचले. इ.स. १८६५ साली रशियन साम्राज्याने ताश्कंदवर अधिपत्य मिळवले. १९२० व १९३० च्या दशकांदरम्यान सोव्हियेत संघ काळात ताश्कंदचे मोठ्या प्रमाणावर औद्योगिकरण करण्यात आले. १९३० साली उझबेक सोव्हियेत साम्यवादी गणराज्याची राजधानी <MASK>वरून ताश्कंदला हलवली गेली. दुसर्‍या महायुद्धाच्या काळात पश्चिम रशियामधील अनेक कारखाने ताश्कंदला हलवण्यात आले ज्यामुळे ताश्कंदचे महत्त्व अधिकच वाढले. सोव्हियेत राजवटीने येथे अनेक वैज्ञानिक व अभियांत्रिकी संशोधन संस्था देखील प्रस्थापित केल्या.
ताश्कंद
अल्माटी समरकंद कराची बिश्केक